Page:Illustrations of the history of medieval thought and learning.djvu/295

Rh laboribus insidiari, quia, ut quidam ait, Improbe facit qui in alieno libra ingeniosus est. Quapropter pene fuit ut iussis tam imperiosis essem contrarius, nisi iamdudum constitisset animo, quod vobis in omnibus deferrem, ut parenti gratissimo, in his etiam quae onerarent frontem, quae essent pudoris mei periculo.

Ioannes igitur cognomento Scottus opinantes quod eius gentis fuerit indigena, erroris ipse arguit, qui se Heruligenam in titulo Hierarchiae inscribit. Fuit autem gens Herulorum quondam potentissima in Pannonia, quam a Longobardis pene deletam eorundem prodit historia. Hic, relicta patria, Franciam ad Carolum Calvum venit, a quo magna dignatione susceptus, familiarium partium habebatur; transigebatque cum eo (ut alias dixi ) tam seria quam ioca, individuusque comes tam mensae quam cubiculi erat: nec unquam inter eos fuit dissidium, quia miraculo scientiae eius rex captus, adversus magistrum quamvis ira praeproperum, nec dicto insurgere vellet. Regis ergo rogatu Hierarchiam Dionysii de Graeco in Latinum de verbo verbum transtulit: quo fit ut vix intelligatur Latina, quae volubilitate magis Graeca quam positione construitur nostra, composuit et librum quem περί φίσεων μερισμού, id est, de naturae divisione, titulavit propter quarundam perplexarum quaestionum solutionem bene utilem si tamen ignoscatur ei in quibusdam, quibus a Latinorum tramite deviavit, dum in Graecos nimium